David Rowlands (Dewi Môn) - Wicipedia

# David Rowlands (Dewi Môn)

### Oddi ar Wicipedia

Llenor Cymraeg a gweinidog oedd David Rowlands, a ysgrifennai dan yr enw barddol Dewi Môn (bu farw 1907).

Brodor o Ynys Môn oedd David Rowlands. Cafodd ei addysg yn Y Bala a Llundain. Dychwelodd i Gymru ac ymsefydlodd yn Llanbrynmair fel gweinidog. Symudodd i dref Caerfyrddin ac oddi yno i Aberhonddu yn 1872 i fod yn athro coleg; penodwyd ef yn brifathro yn 1897. Bu farw yn 1907.

Ystyriwyd Rowlands yn llenor da yn ei ddydd ac enillodd gryn dipyn o fri fel emynydd. Cyhoeddodd gyfrol ar ramadeg Cymraeg, pregethau a thraethodau. Roedd yn gyfaill i'r bardd Tudno, a chyhoeddodd detholiad o'i waith, gyda chofiant diddorol, yn 1897 dan y teitl Telyn Tudno.

### [golygu] Llyfryddiaeth

- David Rowlands, Grammadeg Cymraeg (Hughes a'i Fab, Wrecsam, 1877)
- David Rowlands (gol.), Telyn Tudno (Hughes a'i Fab, Wrecsam, 1897).

### [golygu] Cyfeiriadau

D. Ambrose Jones, Llenyddiaeth a llenorion Cymreig y Bedwaredd Ganrif ar Bymtheg (Lerpwl, 1922)

Categorïau: Marwolaethau 1907 | Llenorion Cymraeg | Emynwyr Cymraeg | Pobl o Ynys Môn

##### Views

- Erthygl
- Sgwrs
- Diwygiad cyfoes

##### Chwilio